Divinis legibus sancitum antiquitus tenetur ut ex rebus sibi a Deo prestitis æterna possit merces adquiri. Quamobrem ego Alexander et uxor mea Ramegia, tremendi judicii diem pertimescentes, donamus Deo et sanctis apostolis ejus, Petro videlicet et Paulo, et monachis Cluniensibus, ex rebus nostræ proprietatis, ut eosdem suprascriptos apostolos adjutores habeamus in die egressionis animarum nostrarum de hoc seculo, vel in die qua judicandus est mundus; hoc est campus unus qui est situs in pago Matisconense, in villa Cavaniaco; qui terminat ab uno fronte terra Girberti, ab alio terra sancti Petri, ab altero fronte terra ipsius Alexandri de ipsa hereditate, ab alio terra Blismodi; infra istas terminationes, totum ad integrum dono Deo et sanctis ejus jam dictis pro remedio animarum nostrarum et omnium parentum nostrorum, seu omnium fidelium christianorum, vivorum et defunctorum omnium, et pro eo maxime quod me dignatus est Dominus, et sancti apostoli ejus, Petrus videlicet et Paulus, eripere de manibus paganorum, ut faciant a presenti die et deinceps rectores loci quicquid eis visum fuit. Si quis autem calumpniare hanc nostræ donationis cartam voluerit, non vindicet quod repetit, sed, cogente judiciaria potestate, auri libras III coactus exolvat. Actum Cluniaco monasterio. S. Alexandro, S. Remigia, qui pro voluntate donacione ista fierint et firmare rogaverunt. S. Dominico. S. A[c]hart. S. Censorino. S. Bertranni. S. Orsnato. Ego Deodatus rogatus escripsit, datavit die jovis, in mense junio, annos XVIII rengnante Lodovic rege.